Hur Gorostiaga

Hur Gorostiaga Barriola (Donostia, Gipuzkoa, 1972ko abuztuaren 4a) kazetaria da, eta Seaskako zuzendaria 2008tik.

Kanboko Xalbador ikastetxean eta Baionako Bernat Etxepare  Lizeoan  ikasi zuen.

 Kazetaria 

 Euskaldunon Egunkaria agerkarian (1993-2002) 
Euskaldunon Egunkarian zortzi urtez lan egin zuen 1993tik 2001ra arte. Urte horietan i milatik gora albiste idatzi zituen egunkarian.
ezkerrera|thumb|Mertxe Aizpurua eta Hur Gorostiaga (2002)

 Le journal du Pais Basque / Euskal Herriko kazeta agerkarian (2001-2008) 
2001ean Euskal Herriko egunkari-zuzendaririk gazteena bihurtu zen, Le journal du Pais Basque / Euskal Herriko kazeta egunkaria sortu zutenean. Ipar Euskal Herrian argitaratutako egunkaria izan zen. Urruñako Baigura Communication SARL enpresak plazaratu zuen, 2001etik. 2013ko abenduaren 21ean plazaratu zen azken alea. Erronka zaila zen horrelako egunkari bat plazaratzea, eta 12 urtez irautea lortu zuten.

Frantsesez zetozen idatzirik orrialde gehienak, euskaraz artikuluren bat ere bazegoen arren. Lehen zuzendaria Hur Gorostiaga izan zen, eta azkena Antton Etxeberri. Lerro editorialak funtsean bat egiten zuen Hego Euskal Herriko Gara egunkariarekin.

 Seaskako zuzendaria 
2008an Seaskako zuzendari izendatu egin zuten. Kargua bere gain hartu zuen, Pantxika Ibarboure-ri lekukoa hartuta.

Iparraldeko ikastolen federazioa da Seaska. Lapurdin, Behe Nafarroan eta Zuberoan haurren euskarazko hezkuntza segurtatzea du helburu. 1969an sortu zenetik 16 lehendakari izan ditu, eta hauek izan dira Seaskako hiru zuzendariak:thumb|300x300px|Seaskako lehendakari izandakoei omenaldia 2019an Bernat Etxepare Lizeoan ikasturte hasierako ekitaldian egin zitzaien omenaldian.
 1992-2000: Estebe Eyherabide
 2001-2008: Pantxika Ibarboure
 2008tik: Hur Gorostiaga

 Erreferentziak 

 Ikus, gainera 
 Seaska
 Euskara hezkuntza sistemetan
 Ikastolen Elkarteko ikastolen zerrenda
 Kaskarotenea ikastolaren auzia
 Jasone Salaberria
 Jurgi Kanblong
 Haritza Kanblong
 Joana Kanblong

 Kanpo estekak 

Kategoria:Lapurdiko kazetariak
Kategoria:Seaska
Kategoria:Seaskako ikasleak